ओडिशा में कोरोना वायरस के 1494 नए केस, 15 और मरीजों की मौत
ओडिशा में कोरोना वायरस संक्रमण के 1494 के नए मामले सामने आए और कोविड-19 से 15 और मरीजों की मौत हो गई।
भुवनेश्वर: ओडिशा में कोरोना वायरस संक्रमण के 1494 के नए मामले सामने आए और कोविड-19 से 15 और मरीजों की मौत हो गई। इसके साथ ही राज्य में संक्रमण के कुल मामले बढ़कर 2,98,768 हो गए और मृतकों की संख्या 1,393 हो गई। स्वास्थ्य विभाग के एक वरिष्ठ अधिकारी ने यह जानकारी दी। संक्रमण के नए मामलों में से 867 मामले पृथक केंद्रों से सामने आए और बाकी संक्रमितों के संपर्क में आने से संक्रमित हुए। अधिकारी ने बताया कि खुर्दा जिले में 153, कटक में 112 और बालासोर में 102 मामले सामने आए। स्वास्थ्य एवं परिवार कल्याण विभाग ने ट्वीट करके बताया कि महामारी से 15 और मरीजों की मौत हो गई। ओडिशा में अभी कोविड-19 के 13,789 मरीजों का उपचार चल रहा है और अब तक 2,83,533 मरीज ठीक हो चुके हैं। अधिकारी ने कहा कि राज्य में संक्रमण की दर 6.18 प्रतिशत है। वहीं, गुरुवार को देश में रोजाना कोरोना वायरस मामलों का आंकड़ा 50 हजार के पार जाने के बाद आज शुक्रवार को एक बार फिर से कमी देखने को मिली है और आंकड़ा 50 हजार से नीचे आ गया है।आज स्वास्थ्य मंत्रालय की तरफ से जो आंकड़े जारी हुए हैं उनके मुताबिक रोजाना कोरोना की वजह से होने वाली मृत्यु में भी गुरुवार के मुकाबले कमी दर्ज की गई है। केंद्रीय स्वास्थ्य मंत्रालय की तरफ से शुक्रवार सुबह जो आंकड़े जारी हुए हैं उनके अनुसार पिछले 24 घंटों के दौरान देशभर में कोरोना वायरस के 47638 नए मामले सामने आए हैं और अब देश में कुल कोरोना वायरस मामलों का आंकड़ा 84,11,724 तक पहुंच गया है।कोरोना की वजह से जान गंवाने वालों की बात करें तो स्वास्थ्य मंत्रालय के मुताबिक 24 घंटों के दौरान देशभर में कोरोना की वजह से 670 लोगों की जान गई है। गुरुवार को आंकड़ा 700 के पार चला गया है। अबतक यह वायरस देशभर में 124985 लोगों की जान ले चुका है।हालांकि रोजना आने वाले मामलों के मुकाबले कोरोना से रोजाना ठीक होने वाले लोगों की संख्या अभी भी ज्यादा है। केंद्रीय स्वास्थ्य मंत्रालय के मुताबिक गुरुवार सुबह तक देशभर में कोरोना वायरस से ठीक हो चुके मामलों का कुल आंकड़ा 7765966 दर्ज किया गया है। स्वास्थ्य मंत्रालय के मुताबिक पिछले 24 घंटों के दौरान देशभर में कोरोना वायरस से 54157 लोग ठीक हुए हैं। देश में कोरोना वायरस की रिकवरी की दर बढ़कर 92 प्रतिशत के ऊपर हो गई है।देश में कोरोना वायरस से लोग अब तेजी से ठीक होने लगे हैं और नए मामले कम आ रहे हैं और यही वजह है कि देश में कोरोना वायरस के एक्टिव मामलों का ग्राफ लगातार नीचे आ रहा है। पिछले 24 घंटों के दौरान देशभर में कोरोना वायरस के एक्टिव मामलों में 8189 की कमी आई है और अब देश में कोरोना वायरस के एक्टिव मामलों का आंकड़ा घटकर 520773 रह गया है।